**Lisa 1 – Tehniline kirjeldus**

Objektiga ja selle mahtudega kohapeal tutvumine on enne pakkumise tegemist kohustuslik (objektiga tutvumine palun leppida kokku Jõgeva maleva haldusspetsialisti Liana Trahv’iga, tel. 5553 7520, e-mail: [liana.trahv@kaitseliit.ee](mailto:liana.trahv@kaitseliit.ee)).

**Leping sõlmitakse perioodiks 01.06.2024- 31.05.2027**

Maakond: Jõgeva

Linn: Jõgeva

Aadress: Aia 36a

Kasutuselevõtt: 2015

Hoone funktsioon: staabi- ja tagalakeskus

Korruste arv 2

Kinnistu pindala: 9394 m²

Murukattega pind: 1787 m²

Teed ja platsid: asfaltkattega 5361 m²

betoonkattega 70 m²

betoonkivi sillutis 136 m²

Katus: kivipuistega kaetud SBS rullkate 2226 m²

varikatus 100 m²

1. Töövõtja peab pakkuma tehnilisele kirjeldusele vastavat teenust ja omama selleks vastavat personali, masinaid ning seadmeid.
2. Töövõtja on kohustatud teenuse osutamisel kasutama ainult Eesti Vabariigis lubatud ja nõuetele vastavaid ning sobivaid keskkonnahoidlikke töövõtteid, seadmeid ja materjale.
3. Töövõtja peab tagama teenuse osutamise kokkulepitud sagedustel, tingimustel ja lisateenuste juures toodud reageerimisaja jooksul. Kui teenust ei suudeta kokkulepitud sagedustel, tingimustel ja lisateenuste juures toodud reageerimisaja jooksul osutada ning puudub töövõtja ja tellija vaheline kirjalikku taasesitamist võimaldav muu kokkulepe, siis on tellijal õigus tellida teenuse osutamine kolmandalt isikult ja kallima teenuse korral nõuda sisse hinnavahe võrreldes maksumusega, mille alusel hankeleping on sõlmitud.
4. Töövõtja kohustub järgima teenuse osutamisel kehtivaid ohutuseeskirju, head tava, EVS 807:2016, kehtivaid õigusakte (sh KOVi heakorra eeskirja nõudeid) ning objektil kehtivaid eeskirju, muu hulgas võtma arvesse, et teenuseid tuleb osutada olukorras, kus objektid on pidevalt kasutuses, mistõttu teenuse osutamisel tuleb arvestada objekti kasutajatega, järgida puhtust ja korda.
5. Teenuse osutamisel ei tohi kahjustada sõidukeid, hooneid ja rajatisi ega muud tellija vara. Töövõtja kohustub kompenseerima kahjustuste tekitamisel remondikulud ning muud kahjud.
6. Kõik teenuse osutamiseks vajalik (sh koristusvahendid, tööriistad, seadmed, tehnika, tööjõu- ja transpordikulud, prügikotid, puistematerjal jms) peab sisalduma **teenuse hinnas.**
7. Töövõtja kohustub määrama objektile töödejuhataja, kes on töövõtja kontaktisikuks teenuse täitmisel, korraldab teenuse osutamist, kontrollib teenuse kvaliteeti ja kvantiteeti ning vastutab, et tööd on tehtud nõuetekohaselt. Töödejuhataja kontrollib teenuse täitmist objektil pidevalt ja vastavalt vajadusele, kuid minimaalselt 1 kord kuus. Töödejuhataja eesti keele oskus peab olema vähemalt B2 tasemel.
8. Töövõtja kohustub järgima objekti jäätmekäitlustingimusi.
9. Lisateenused tellitakse vastavalt Kaitseliidu poolsetele vajadustele ja lepitakse eraldi kokku poolte volitatud esindajate vahel. Töövõtja esitab lisateenuste kohta eraldi arve, mis on koostatud pakkumuses toodud hinnakirja alusel, ja teostatud tööde akti.
10. Tellijal on õigus lisateenuseid tellida teise pakkuja käest.
11. Tellijal on õigus teostada pidevat kontrolli teenuse kvaliteedi üle igal ajal ette teatamata.

Väliskoristusteenus kinnistutel hõlmab standardis EVS 807:2016 komplekstegevuste 300 (heakorratööd) alla kuuluvaid tegevusi ning tehakse **igapäevaselt** vastavalt Jõgeva valla heakorra eeskirjale ja Kaitseliidu vajadustele:

* **311** – sõiduteede ja parklate heakord
* **312** – kõnniteede ja radade heakord
* **313** – parkmetsade ja haljasalade heakord
* **319** – kinnistu välisterritooriumi muu korrashoid
* **320** – ehitiste välispiirete ja tarindite puhastamine (ehitise välishooldus)
* **321** - hoonete fassaadide puhastamine (lisatööna)
* **323** – katuste puhastamine (lisatööna)

Välikoristusteenus (v.a. muru niitmine ja trimmerdamine ning teede ja platside mehhaniseeritult puhastamine) peab olema teostatud:

1. kella **08.00-ks peaukse ja –värava ala, sissesõidutee, hoone esine parkla ja kõnniteed;**
2. kella **08.30-ks kõik hoovisisesed teed, platsid, väravate alad ja kõikide uste esised.**

Muru niitmist ja trimmerdamist ning teede ja platside mehhaniseeritult puhastamist tehakse kahepoolselt täiendavalt kokkulepitud ajal.

**Välikoristusteenuse kuutasus sisalduvad tööd:**

1. Lumekoristus (teed ja platsid, kõnniteed, ukseesised, uste liikumisteed, ukseesised platsid, prügikonteinerite ümbrused ja pealsed, väravate ümbrus ja alused, juurdepääsud tehnovõrkude kaevudele jm territoorium).

Teed ja platsid on koristatavad traktoriga või käsitsi, hoonete ümbrus käsitsi või lumepuhuriga.

Lund ei tohi ladustada hoone seinte ega piirdeaia äärde. Lume ladustamine on võimalik territooriumil Kaitseliidu esindaja poolt näidatud kohtades.

Sõidukite hoiustamise kohad peavad olema puhastatud lumest selliselt, et oleks ligipääs sõidukitele ja et need saaks takistuseta parklast väljuda.

2.Libedusetõrje, puistematerjali tagab töövõtja. Jalakäiguteed peavad olema puistematerjaliga kaetud koheselt pärast lumekoristust.

3. Kõikide uste esiste avanemisraadiuse puhastamine jääst nii, et uksi on ööpäevaringselt võimalik avada. Vajadusel töödelda jääsulaga.

4. Väravate puhastus (jää, lumi, rohi, lehed jm praht) nende liikumistee ulatuses (sh värava fotosilmad).

5. Lahtise prahi, lehtede, mahakukkunud okste jms koristus (kogu territooriumilt). Sügisel puulehtede koristus koos utiliseerimisega.

6. Asfalteeritud ja kivipindade pühkimine ning teede ja platside mehhaniseeritult puhastamine.Mehhaniseeritud niisutavat ja koguvat harjamist tehakse vähemalt üks kord aastas kevadel koheselt pärast lume ja jää sulamist, et koguda kokku libedusetõrjeks kasutatud killustik ja/või liiv.

7. Muru niitmine (sagedus oleneb muru kasvamise intensiivsusest, muru ei tohi olla pikem kui 15 cm). Niidetud materjal, mis on sattunud kõnni- või sõiduteele ja hoone soklile, tuleb viivitamata kokku koguda ja ära vedada.

8. Muru trimmerdamine territooriumi piirdeaia perimeetril (sagedus oleneb muru kasvamise intensiivsusest, muru ei tohi olla pikem kui 15 cm). Piirdeaiaga piirneva muru niitmisel tuleb tagada, et ei vigastata piirdeaeda ja väravate mehaanikat.

9. Sadevee restide ja kaevude puhastamine prahist.

10. Hoone välisuste juures paiknevate prügikastide tühjendamine, puhastamine ja sisekottide vahetamine.

**Lisateenused (tellitakse vajaduspõhiselt ja tasutakse eraldi):**

1 . Täissoditud või määrdunud välisseinte (nt *graffity*) puhastamine.

Teenuse osutamine peab toimuma **5 tööpäeva jooksul** peale tellimuse esitamist või muul kahepoolselt täiendavalt kokkulepitud ajal.

2. Katuse puhastamine lehtedest, okstest jm prahist.

Teenuse osutamine peab toimuma **5 tööpäeva jooksul** peale tellimuse esitamist või muul kahepoolselt täiendavalt kokkulepitud ajal.

3. Vihmaveesüsteemide puhastamine sinna kogunenud lehtedest okstest jm prahist.

Teenuse osutamine peab toimuma **5 tööpäeva jooksul** peale tellimuse esitamist või muul kahepoolselt täiendavalt kokkulepitud ajal.

4. Umbrohu- ja samblatõrje.

Teenuse osutamine peab toimuma **5 tööpäeva jooksul** peale tellimuse esitamist või muul kahepoolselt täiendavalt kokkulepitud ajal.

5. Lipumastide (3 tk) ja tõkkepuu (1 tk) puhastamine.

Teenuse osutamine peab toimuma **5 tööpäeva jooksul** peale tellimuse esitamist või muul kahepoolselt täiendavalt kokkulepitud ajal.

6. Lume äravedu territooriumilt.

Teenuse osutamine peab toimuma **2 tööpäeva jooksul** peale tellimuse esitamist või muul kahepoolselt täiendavalt kokkulepitud ajal.

7. Lume ja jääpurikate eemaldamine katuselt.

Teenuse osutamine peab toimuma **1 tööpäeva jooksul** peale tellimuse esitamist või muul kahepoolselt täiendavalt kokkulepitud ajal.

8. Täiendav lumekoristus tugeva ja pideva lumesaju korral (teed ja platsid, ukseesised, uste liikumisteed, ukseesised platsid, prügikonteinerite ümbrused ja pealsed, väravate ümbrus ja alused, juurdepääs tehnovõrkude kaevudele).

Teenuse osutamine peab toimuma **4 tunnise etteteatamisega** kui ei ole kokkulepitud teisiti.